רונה אומרת
רונה אומרת שכדור הארץ מתחמם; ואני האשה עם השקית; רונה אומרת שהאדישות עוד תהרוג אותנו; ואני האשה עם הסכין; רונה אומרת שיש כאן מסכנים, מנוצלים; כשאני סוגרת את חלון המכונית; רונה אומרת שחצי מהעם רעב; ואני האישה עם הפריכית; רונה אומרת שהתרבות הלכה לעזאזל; ואופס, אני האשה עם העט; ומספרת כל הזמן הרבה דברים נוראיים; אבל אני כבר לא שומעת באמת; אם אין לחם - שיאכלו עוגות; אם אין צדק - שיאכלו אותה; אם אין כוח - בואו נוותר; אם אין מים - בואו נשתכר; רונה לא אוכלת שום דבר שיש לו אמא; או אחים או שדודים דרגה שמינית; רונה מסתכלת על כל התוויות בסופר; כשאני עושה עיניים לבנים; היא אומרת שבשדרות נהרגים ברחובות; אני אומרת "אלימות זה לא יפה"; רונה שוב אומרת שהכיבוש הזה משחית; אני חושבת על בקלאווה וקפה; רונה נוסעת בשבת להפגין על החומה; ואני שוב משנה נושא שיחה; רונה מתגאה בצלקות של כדורי הגומי; ואני בסימני המתיחה; אם אין לחם...; וכמה את יפה, ככה את צודקת; וכמה את צודקת, זה ככה מעייף; ובחורה אחת קטנה לא יכולה לסחוב עליה; את הצרות של העולם על הכתף; אם אין לחם...; 